የመሬት ወረራን ለመከላከል ስራዎች እየተሰሩ ነው – አቶ ለማ መገርሳ
የመሬት ወረራና ሕገ ወጥ ግንባታን ለመከላከል ስራዎች እየተሰሩ መሆኑንየኦሮሚያ ክልላዊ መንግስት ፕሬዝዳንት አቶ ለማ መገርሳ ገለጹ፡፡
አቶ ለማ መገርሳ የ6 ወራት የስራ አፈጻጸምን ለጨፌ ኦሮሚያ ያቀረቡ ሲሆን፣ በሪፖርታቸው የመሬት ወረራና ሕገ ወጥ ግንባታን ለመከላከል ስራዎች እየተሰሩ መሆኑን ገልጸዋል፡፡ህዝቡ የሕግ የበላይነትን የማስከበር ሂደት ውስጥ ከፍተኛ አስተዋጽኦ እንዳደረገም አቶ ለማ አስረድተዋል፡፡በክልሉ ተከስቶ የነበረውን የጸጥታ ችግር ለመፍታት ባለፉት 6 ወራት በርካታ ስራዎች መሰራታቸውን አቶ ለማ በሪፖርታቸው ጠቅሰዋል፡፡የክልሉ መንግስት ሰላም እንዲኖር እየሰራ ቢሆንም በክልሉ በአንዳንድ አከባቢዎች የጸጥታ ችግሮች መከሰታቸውን የገለጹት አቶ ለማ፣ ችግሩን በዘላቂነት ለመፍታት ችግሩ እንዲከሰት ያደረጉ አካላትን ወደ ሕግ የማቅረብ ስራዎች እየተሰሩ ናቸው ብለዋል፡፡በተለይ በጉጂና በምዕራብ ጉጂ ዞኖች የተከሰቱትን የጸጥታ ችግሮች በትዕግስትና በሳል አመራር በመስጠት ሁኔታው ወደ ሰላም እንዲመጣ መደረጉን አቶ ለማ በሪፖርታቸው ገልጸዋል፡፡ህዝቡ ከመጣው ለውጥ ተጠቃሚ እንዲሆን ለማድረግ ስራዎች መሰራታቸውንም አቶ ለማ ገልጸዋል፡፡የፖለቲካ ምህዳሩን ለማስፋት በተሰራው ስራ የተለያዩ ፓርቲዎች ወደ አገር ገብተው የፖለቲካ እንቅስቃሴ እያደረጉ መሆናቸው በሪፖርቱ ተገልጿል፡፡